MODEL CONTRACT DE SERVICII

Nr.         / L /  din               2026
Preambul 
Prezentul contract se încheie în temeiul prevederilor art. 7 alin.(5) alin(7) din Legea nr.98/2016 actualizată, privind achizitiile publice şi în baza Raportului privind desfăşurarea achiziţiei directe de la orice operator  economic, înregistrat  sub nr…………………., Cod de angajament...........
Art. 1. Părţile contractante:
Autoritatea contractantă

MUNICIPIUL BISTRIŢA, cu sediul în municipiul Bistriţa, Piaţa Centrală nr. 6, cod poştal 419040, telefon/fax 0263 224917 / 0263 237323, cod unic de înregistrare 4347569, cont nr. RO98TREZ 24A510103564801X deschis la Trezoreria municipiului Bistriţa, reprezentată prin PRIMAR, Domnul Gabriel LAZANY, în calitate de Achizitor,

Şi

……………………….., cu sediul în ………………, str…………………., nr…., bl…., sc…, ap…. judeţul ……………………., telefon/fax : ……………….., E-mail :…………………………., cod unic de inregistrare………………., cont nr. ………………………, deschis la  ………….. ………….., reprezentată prin ………………………………………..,în calitate de Prestator

Art. 2. Definiţii 

În prezentul contract, următorii termeni vor fi interpretaţi astfel:

a. contract - actul juridic care reprezintă acordul de voinţă al celor două părţi, încheiat între o autoritate contractantă - în calitate de achizitor şi un prestator de servicii - în calitate de prestator; 

b. achizitor şi prestator - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - totalitatea activităţilor a căror prestare face obiectul contractului, aşa cum sunt cuprinse în caietul de sarcini; 

e. forţa majoră -  un eveniment mai presus de controlul părţilor, care nu se datorează greşelii sau culpei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

j. zi - zi calendaristică; 

k. an - 365 de zile.

Art. 3. Interpretare

3.1. In prezentul contract, cu exceptia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul zi sau zile sau orice referire la zile reprezintă zile calendaristice dacă nu se specifică în mod diferit.

                                                   Clauze obligatorii

Art. 4. Obiectul contractului  

4.1 Prestatorul se obligă să presteze Servicii de consultanță pentru elaborare Studiu inventariere și cartografiere a speciilor si habitatelor Natura 2000 precum și a speciilor invazive din municipiul Bistrita,  in conformitate cu oferta și cerinţele exprese ale caietului de sarcini şi a obligaţiilor asumate prin prezentul contract. Codul de clasificare CPV:  73220000-0 Servicii de consultanță în dezvoltare.
Art .5. Preţul contractului

5.1. Preţul contractului este de  ..................... lei fără TVA, la care se adaugă TVA conform legislatiei aflate in vigoare, defalcat astfel:
a. Activități pregătitoare și analiză de birou = .....................lei fără TVA

b. Activități de inventariere și cartografiere preliminară și validare rapidă în teren a speciilor și habitatelor Natura 2000 și a speciilor invazive identificate în activitatea de birou =.................... lei fără TVA
5.2. Preţul rămâne ferm pe toată durata contractului.

Art. 6.  Durata contractului

6.1.Durata prezentului contract de servicii începe la data semnării acestuia pana la 30.11.2026, cu posibilitatea de prelungire în baza unui act adițional, cu condiția existenței fondurilor bugetare.
Art. 7. Executarea contractului 

7.1. Executarea contractului începe la data primirii de către Prestator a ordinului de începere a prestărilor de servicii.
Art. 8. Documentele contractului

8.1. Documentele contractului (parte integrantă a acestuia) sunt:

          a) oferta;

          b) caietul de sarcini;      

          c) acte adiţionale, dacă există;

          d) alte anexe la contract
Art .9.  Obligaţiile principale ale prestatorului

9.1. Prestatorul se obligă să presteze serviciile la standardele şi performanţele prezentate în ofertă, în termenul prevăzut la art.7. 

9.2. Prestatorul se obligă să presteze serviciile în conformitate cu cerinţele din caietul de sarcini.

Art.10.  Obligaţiile principale ale achizitorului

10.1. Achizitorul se obligă să recepţioneze, potrivit clauzelor 14.1 şi 14.2  serviciile prestate în termenul convenit.

10.2. Achizitorul se obligă să plătească către prestator preţul convenit în prezentul contract pentru serviciile prestate în termenele prevăzute la clauza 16. 

Art.11. Sancţiuni pentru neîndeplinirea culpabilă a obligaţiilor şi rezilierea contractului

11.1 În cazul în care, din vina sa exclusivă, prestatorul

 
i. - nu îşi îndeplineşte obligaţiile asumate 

ii. - işi indeplineste necorespunzător obligaţiile asumate 

iii. - isi indeplineşte cu intârziere obligaţiile asumate 

atunci achizitorul are dreptul de a deduce din preţul contractului penalităţi calculate la valoarea contractului rămasă de executat/executată necorespunzător/executată cu intârziere.

11.2 În cazul în care achizitorul nu îşi onorează obligaţiile în termen de 30 de zile de la expirarea perioadei convenite, atunci acestuia îi revine obligaţia de a plăti penalităţi de intârziere pentru suma neachitată.

11.3.Penalităţile prev. la art.11.1 şi 11.2 se calculează potrivit art.3, alin.2^1 din  Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

11.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil rep. cu modificările şi completările ulterioare.

11.5  Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. 

11.6. În toate cazurile, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

Art .12. Alte responsabilităţi ale prestatorului

12.1. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta şi caietul de sarcini.

12.2. Prestatorul se obligă să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.  

12.3. Prestatorul este pe deplin responsabil pentru prestarea serviciilor  în termenul de prestare convenit cu autoritatea contractuală. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 

12.4. Prestatorul are obligaţia de a presta serviciile fără a modifica preţul contractului.

Art .13. Alte responsabilităţi ale achizitorului

13.1 Achizitorul se obligă să pună la dispoziţia prestatorului orice facilităţi şi/sau informaţii pe care le deţine şi pe care prestatorul le consideră necesare îndeplinirii contractului.

13.2 Achizitorul se obliga sa comunice prestatorului data începerii prestării serviciilor .

Art .14. Recepţie şi verificări 

14.1 Achizitorul are dreptul de a verifica modul de prestare a serviciilor pentru a stabili conformitatea  lor cu prevederile din ofertă şi caietul de sarcini. 

14.2. Prestarea serviciilor se consideră a fi finalizată după încheierea Procesului verbal de acceptanță a serviciilor, întocmit şi semnat de către reprezentanții desemnați din partea achizitorului.  
Art .15. Începere, finalizare, întârzieri, sistare

15.1. (1) Prestatorul are obligaţia de a începe prestarea serviciilor în termenul prevăzut la art.7.
          (2) În cazul în care  prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

           a)  prelungirea perioadei de prestare a serviciului, şi
     
b) totalul cheltuielilor aferente, dacă este cazul, care se vor adauga la preţul contractului.

15.2. (1) Serviciile prestate în baza contractului prevăzute a fi terminate în perioada stabilită de prestare, trebuie finalizate în termenul convenit de părţi, termen care se calculează de la data semnării contractului.

          (2) În cazul în care: 

i) orice motive de întârziere, ce nu se datorează  prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 

15.3. Dacă pe parcursul îndeplinirii contractului, prestatorul nu respectă termenul de prestare prevăzut la art.6, respectiv art.7, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate prin contract  se face cu acordul părţilor, prin act  adiţional.

15.4. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului. 

Art .16. Documente şi modalităţi de plată

16.1.Achizitorul se obligă să platească preţul serviciilor către Prestator în termen de maxim 30 de zile de la primirea facturii electronice emisă de către acesta, dupa receptia serviciilor si acceptarea la plata de catre achizitor, in baza procesului verbal de receptie.
Art .17. Ajustarea preţului contractului

17.1. Pentru serviciile prestate, plăţile datorate de achizitor prestatorului sunt preţurile din oferta financiară, anexă la contract.

17.2. Preţul contractului este ferm şi nu se actualizează.

Art. 18. Amendamente 

18.1. Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai în cazul apariţiei unor circumstante care lezează interesele comerciale legitime ale acestora şi care nu au putut fi prevăzute la data încheierii contractului.

Art .19. Subcontractanţi 

19.1. Prestatorul are obligaţia de a nu subcontracta părţi din contract fără să obţină, în prealabil, acordul scris al achizitorului. 

Art .20. Forţa majoră

20.1. Forţa majoră este constatată de o autoritate competentă.

20.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

Art .21. Soluţionarea litigiilor

21.1. Achizitorul şi  prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

21.2. Dacă, după 10 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la locul prestării serviciilor. 

Art .22. Limba care guvernează contractul
23.1. Limba care guvernează contractul este limba română.

22.2. Rapoartele şi alte documente solicitate se vor redacta în limba română.

Art .23. Comunicări

23.1.Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii cât şi în momentul primirii.

23.2. Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.
Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

Prezentul contract se încheie la sediul Achizitorului, în 4 (patru) exemplare, din care unul a fost înmânat Executantului iar celelalte 3 (trei) rămân la autoritatea contractantă.    

 ACHIZITOR,




                    EXECUTANT,

MUNICIPIUL  BISTRIŢA
                              
   Se aprobă
  Pentru PRIMAR,                                                             
 VICEPRIMAR,                                                             Administrator
Florentina-Ştefania STERE                                         
CONTROL FINANCIAR PREVENTIV         __________
DIRECŢIA ECONOMICĂ
                                               

Director executiv adjunct,

 Ancuta-Petruta MAN                              __________




DIRECȚIA DEZVOLTARE
   DURABILA 2030
Director executiv 
Liliana Alunița COCEȘIU                              __________
DIRECȚIA JURIDICĂ, RESURSE UMANE,

ACHIZIȚII PUBLICE

Director executiv, 

Dumitru Matei CINCEA                               __________

SERVICIUL ACHIZIŢII PUBLICE

Şef serviciu, Cristian TIMOCE                    __________

Întocmit,



          
Consilier Achizitii Publice
Diana CÂRJA

                             __________

Nr. _______/__________

                    Nr.  ________/__________
1

